তুলসীবাৰীঃ উত্তৰ ৰঙিয়াৰ অন্যতম আগশাৰীৰ ধৰ্মীয় অনুষ্ঠান তুলসীবাৰী গৰখীয়া গোপাল মাৰলী থানৰ বাৰ্ষিক উৎসৱ উপলক্ষ্যে লক্ষাধিক ভক্তক আদৰিবলৈ সাজু হৈছে উদ্যোক্তা সমিতিয়ে৷ আগন্তুক ২০১৮ বৰ্ষৰ ২৬ জানুৱাৰীত মন্দিৰৰ প্ৰাণ প্ৰতিষ্ঠা দিৱসৰ লগত সংগতি ৰাখি আয়োজন কৰা বাৰ্ষিক উৎসৱ পৰিচালনাৰ্থে আজি অনুষ্ঠিত সভাযোগে নতুন সমিতি খন গঠন কৰা হয়৷ কনক কলিতাক সভাপতি, চন্দ্ৰমল ৰাজবংশী আৰু মিলন শইকীয়াক উপসভাপতি, সত্যনাথ শৰ্মাক সম্পাদক আৰু কৰুণা কলিতা, মৃণাল ৰাজবংশীক সহকাৰী সম্পাদক হিচাপে লৈ শক্তিশালী সমিতি খন গঠন কৰা হয়৷ আমাৰ লক্ষ্য মুক্ত আৰু স্বতন্ত্ৰ সংবাদ প্ৰতিষ্ঠান হিচাপে গঢ়ি তোলা।
লক্ষাধিক ভক্তক আদৰিবলৈ সাজু তুলসীবাৰী মাৰলী থান